section_heading: Osobni život
paragraph_text: Prema Delovim riječima, Rodney je i s četiri godine bio u pelenama. Del je u epizodi "Mother Nature's Son" tvrdio kako je Rodney dojio do kad je imao tri i pol godine. Nakon što je napustio školu s malom maturom iz umjetnosti i matematike, izbačen je s Umjetničke akademije zbog pušenja kanabisa. U ranim epizodama, Rodneyja je mučila ta činjenica, uz slabi posao i življenje u sirotinjskom stanu. Bio je zabrinut da nikad neće osjetiti neovisnost za kojom je čeznuo. Kad je upoznao Cassandru, konačno mu se ukazala prilika da napreduje u životu, što je rezultiralo napuštanjem Dela.